ΓΡΑΠΤΗ ΕΡΩΤΗΣΗ P-0989/00

υποβολή: Jean-Claude Martinez (TDI) προς την Επιτροπή

(29 Μαρτίου 2000)

Θέμα: Κοινοτική προτίμηση για τους καρπούς με κέλυφος, τα κάστανα και τα χαρούπια

Στην Ευρώπη, περίπου 300 000 οικογένειες ασχολούνται με την παραγωγή αμυγδάλων, φουντουκιών, καστάνων και χαρουπιών. Παρά ταύτα, η ΕυρωπαϊκήΈνωση πάσχει από έλλειμμα, με αποτέλεσμα να είναι ο πρώτος παγκόσμιος εισαγωγέας αμυγδάλων, που παράγονται κυρίως από τις Ηνωμένες Πολιτείες (74 %), φουντουκιών, που παράγονται κατά 75 % από την Τουρκία και καρυδιών, που παράγονται από την Καλιφόρνια και την Κίνα.

Η μείωση των τελωνειακών δασμών, που φθάνουν να μηνπερβαίνουν το 2 %, λόγω των συμφωνιών του Μαρακές, απειλεί με πλήρη εξαφάνιση τις εκμεταλλεύσεις μας, το κόστος παραγωγής των οποίων δεν είναι δυνατόν να κατέλθει στο επίπεδο των τιμών που επιτρέπει το κοινωνικό και περιβαλλοντικό ντάμπιγκ της Τουρκίας, της Κίνας και των Ηνωμένων Πολιτειών.

Ας μην ξεχνούμε όμως ότι οι αμυγδαλιές, οι καστανιές ή οι καρυδιές προστατεύουν το έδαφος και το περιβάλλον επειδή συμβάλλουν στη δημιουργία απασχόλησης και την ισορροπία τηςπαίθρου. Αν και σε διάστημα 10 ετών η Ευρωπαϊκή Ένωση έχει επενδύσει 725 εκατομμύρια ευρώ στον εν λόγω τομέα, σήμερα δεν χορηγείται πλέον καμία ειδική ενίσχυση.

Είναι διατεθειμένη η Επιτροπή, έστω και στο πλαίσιο της πολιτικής για την προστασία του περιβάλλοντος και τηςπαίθρου, να προβλέψει την ορθή χρηματοδότηση μιας δραστηριότητας, η εξαφάνιση της οποίας θα συνεπάγετο κόστος κατά πολύ ανώτερο του κόστους που απαιτεί σήμερα η λογική επιβίωσή της;

Ποιά συγκεκριμένα, ακριβή και αποτελεσματικά μέτρα προτίθεται να λάβει η Επιτροπή;

Απάντηση του κ. Fischler εξ ονόματος της Επιτροπής

(29 Μαΐου 2000)

Ειδική ενίσχυση έχει χορηγηθεί στον τομέα του φουντουκιών για 10 χρόνια σύμφωνα με τις διατάξεις του Τίτλου IIα του κανονισμού (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών(1) προκειμένου να βελτιωθεί η παραγωγικότητα και η ανταγωνιστικότητα. Οι δαπάνες της Κοινότητας από το 1990 έως το 1999 ανήλθαν σε 725 εκατ. ευρώ. Μία επιπλέον δαπάνη άνω των 250 εκατ. ευρώ για βελτίωση των σχεδίων που εφαρμόζονται ακόμα προβλέπεται μέχρι το 2006. Μία επιπλέον ειδική ενιαία ενίσχυση για τα φουντούκια έχει χορηγηθεί από το 1997 και μέχρι το έτος 2000.

Η εν λόγω ειδική ενίσχυση είχε προβλεφθεί να είναι προσωρινή και να μειώνεται σταδιακά ώστε οι παραγωγοί να αναλάβουν την οικονομική ευθύνη.

Όπως και για τα άλλα προϊόντα στον τομέα των οπωροκηπευτικών, η ενίσχυση παρέχεται για τα φουντούκια μέσω του προγράμματος χρηματοδότησης του κανονισμού (ΕΚ) αριθ. 2200/96 του Συμβουλίου της 28ης Οκτωβρίου 1996 περί κοινής οργανώσεως αγοράς στον τομέα των οπωροκηπευτικών(2), το οποίο προβλέπει οικονομική ενίσχυση για όλα τα οπωροκηπευτικά που διατίθενται στην αγορά μέσω οργανώσεων παραγωγών.

Τέλος, λαμβάνονταςπόψη τις κοινωνικές και τις περιβαλλοντικές πτυχές της παραγωγής φουντουκιών, τα κράτη μέλη μπορούν οπωσδήποτε να συμπεριλάβουν τα φουντούκια στα σχέδια αγροτικής ανάπτυξης σύμφωνα με τους όρους του κανονισμού (ΕΚ) αριθ. 1257/1999 του Συμβουλίου της 17ης Μαΐου 1999 όσον αφορά ενίσχυση για αγροτική ανάπτυξη από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και περί τροποποιήσεως και καταργήσεως ορισμένων κανονισμών(3).

(1) ΕΕ L 118 της 20.5.1972.

(2) ΕΕ L 297 της 21.11.1996.

(3) ΕΕ L 160 της 26.6.1999.